Da. Dacă mă întrebați dacă relația cu natura este importantă
și dacă oamenii care sunt privați de ea au un fel de deficit și, de fapt,
inventăm condiții tot timpul,
dar acum există ceva numit tulburare de deficit de natură și este real,
aș spune foarte profund.
Există în prezent o cantitate enormă de dovezi despre diferite tipuri de oameni
crescuți într-un mediu total urban
și care nu au nicio legătură cu natura au multe tipuri de probleme:
niveluri mai ridicate de anxietate,
depresie, agresivitate, furie, deficiențe cognitive - nu sunt capabili să gândească
și să se concentreze cum ar trebui -
tulburări de relaționare și în general [sunt] oameni disfuncționali.
Așadar, este foarte important,
și sunt patronul unei fundații numite „The Fathom Trust”,
al cărui scop este de a ajuta oamenii
care provin din medii fără niciun contact cu natura sau cu un mod de viață
care să implice lucrul cu animalele și tradițiile din mediul rural,
pentru a-i duce într-un loc în care să poată începe să înțeleagă acest lucru
și să aibă efecte asupra sănătății lor mentale.
Face mai mult decât atât, ia profesioniști stresați și îi ajută să revină la o stare
de spirit mai normală și mai împlinită.
Dar este un lucru foarte important. Iar în cartea "Maestrul și Emisarul său"
am dat peste un volum foarte mare de literatură care sugerează că
relațiile noastre unii cu alții se deteriorează
și că acest lucru e o parte din motivul din care există atât de multe boli mintale.
Și am prezentat multe dintre informațiile acestea în ultimul capitol al cărții.
Există câteva studii interesante despre imigranții care ajung în America
și care provin din medii tradiționale
în care se obișnuiește a mânca împreună, a se închina împreună,
a se cunoaște unii pe alții, a-și împărtăși viețile.
Aceștia sosesc în țară (SUA) cu un nivel scăzut de boli mintale.
După ce stau acolo cam 20 de ani,
încep să aibă un nivel mai ridicat de boli mintale
și, după o generație, împărtășesc aceleași rate foarte ridicate de boli mintale
ale populației gazdă din America.
Există, de asemenea, dovezi că comunitățile de imigranți,
cum ar fi o comunitate italiană care s-a păstrat pe coasta de est a Americii,
în ciuda faptului că mâncau, beau, fumau
în moduri pe care nu le-am considera sănătoase
și nu făceau neapărat suficiente exerciții fizice,
aveau niveluri mai scăzute nu doar de boli mintale, ci și de boli fizice,
deoarece își păstraseră aspectele culturii și comunității de origine -
își partajau familia, credința, mâncatul împreună, aveau valori comune.
Această combinație între relația dintre noi ca oameni
și relația noastră cu lumea naturală
sunt două relații foarte importante cu efecte globale asupra sănătății noastre.
Dar, după cum am spus, nu am ajuns la această concluzie pornind de la o
idee preformată că ar exista vreo dovadă, ci pur și simplu m-am gândit:
"Hai să văd dacă există vreo dovadă despre efectele a ceea ce aș numi
printr-o expresie nesatisfăcătoare,
ca mentalitate, credință sau cultură spirituală sau religioasă.
Și răspunsul e că are un efect chiar mai mare decât oricare dintre celelalte două.
Este cel mai puternic predictor al fericirii umane,
iar lipsa unei astfel de relații cu un alt tărâm înseamnă că
ești mult mai puțin rezistent atunci când te confrunți, ca noi toți, cu opoziție,
greutăți și dificultăți în viață,
ești mult mai predispus la anxietate, depresie și la un sentiment de singurătate
și ești mult mai puțin capabil să te aperi împotriva bolilor fizice.
Așadar, efectul apartenenței la un grup de oameni care împărtășesc o credință comună
și o exprimă împreună este mai puternic decât mersul la sală în fiecare zi,
oprirea fumatului și supravegherea tensiunii arteriale.
Deci aceste lucruri sunt foarte reale.
Acum, vreau să spun, desigur, am aruncat-o ca și cum aceste lucruri sunt utilitare,
deoarece modul utilitar de gândire este singurul mod în care evaluăm ceva:
Este acest lucru util sau nu este?
Acesta este un mod de gândire teribil de primitiv,
este singura valoare a emisferei stângi - utilitatea sau plăcerea -
plăcerea este o altă formă de utilitate.
Dar emisfera dreaptă vede lumea care are multe alte valori: lucruri importante
precum adevărul, iubirea, frumusețea, dreptatea, mărinimia, curajul.
Aceste lucruri au fost subevaluate astăzi, dar sunt incredibil de importante.
Așadar, ne-am "mutat" într-o lume în care ni se spune că nimic nu are un sens,
suntem izolați în spatele ecranelor noastre,
nu avem modalități comune de socializare precum aveau societățile mai tradiționale
și viețile noastre sunt lipsite de...
Generalizez aici. Pe scară largă, desigur, se vor aplica la mulți oameni, dar,
în general, viața occidentală urbană modernă tinde să fie deficitară
în acele relații ale societății, naturii și spiritualului.
Așadar, ceea ce ați putea prezice este exact ceea ce vedem: o creștere enormă
a problemelor de sănătate mintală.
Și pentru a pune acest lucru în perspectivă, pentru că oamenii spun:
ei bine, da, suntem mult mai dispuși să le diagnosticăm în zilele noastre.
Și cred că este doar un lucru cultural, nimeni nu întreabă în trecut.
Ei bine, există unele cercetări minunate care ocolesc toate acestea.
Psihologul american Jean Twins???
a studiat copiii la o anumită vârstă, la mijlocul adolescenței, la școală,
deoarece s-au păstrat înregistrări pentru fiecare clasă din 1930 până în 2007, cred,
când a fost realizat studiul.
Și când compari... Oamenii au răspuns la întrebări despre fericire,
sentimentul lor de singurătate, și toate aceste întrebări,
100 de întrebări despre ei înșiși și modul în care se raportează la lume.
Și astfel se poate vedea obiectiv
și fără efectul domeniului de aplicare retrospectiv cum au punctat copiii acum.
Și ceea ce a descoperit ea este că
copiii obțin un scor de cinci până la opt ori mai mare,
nu cu 5-8 procente mai mult, ceea ce ar fi deja îngrijorător,
ci un scor de 5-8 ori mai mare.
Asta înseamnă să descrii o societate complet bolnavă.